Vinnige maalvleis-pasteie | SARIE
Vinnige maalvleis-pasteie	deur Barbara Joubert
(30 minute, 4 – 6 porsies)
Verhit jou oond tot 200 ºC. Verhit die sonneblomolie in ’n pan en braai die maalvleis tot los en bruin. Voeg die sprietuie, wortels en knoffel by. Braai vir sowat 2 minute. Geur met sout, swartpeper en gemengde kruie. Braai verder vir sowat 5 minute. Voeg die geklitste eier en pecorino-kaas by en meng deur. Sny die blaardeeg in vierkante en voer 6 groot gesmeerde muffinpanne daarmee uit. Skep die vulsel in die deeg en plaas in die warm oond. Bak vir sowat 20 minute tot die deeg bros is.